**Kinaserov** (*Capricornis sumatraensis milneedwardsii*) er en geiteantilope i slekten serovgeiter (*Capricornis*) og inngår i tribuset sauer og geiter (Caprini) i kvegfamilien (Bovidae). Den har i en tid blitt regnet som en selvstendig art av noen, men forskning publisert i 2019 hevder det er en underart av sumatraserov (*C. sumatraensis*).

Taksonomi
---------

Kinaserov inkluderer de to taksonene kinaserov (*milneedwardsii*, utbredt i Sentral- og Sørøst-Kina) og indokinaserov (*maritimus*, utbredt i Kambodsja, Laos, Myanmar og Thailand). I tillegg inkluderer disse taksonene synonyme beskrivelser under navnene *agryrochaetes* (Hengduan Shan), *brachyrhinus*, *chrysochaetes*, *cornutus*, *erythropygius*, *fargesianus*, *longicornis*, *maxillaris*, *microdontus*, *montinus* (Sør-Yunnan og Sørvest-Sichuan), *osborni*, *platyrhinus*, *pugnax*, *ungulosus* og *vidianus*.

Biologi
-------

Kinaserov og indokinaserov består som to distinkte varianter, i det førstnevnte har sølvgrå man, lenger pels og er fysisk større enn sistnevnte.

**Kinaserov** er den største av serovgeitene. Kroppslengden utgjør cirka 140–180 cm og skulderhøyden er cirka 100–112 cm. Halen måler cirka 8–16 cm og horna kan bli opptil 26,7 cm lange. Vekten ligger rundt 85–140 kg. Underarten har kompakt bygning og lange ekstremiteter. Hodet er forholdsvis stort og nakken tykk. Pelsen er lang og ragget og varierer fra sort og mørk grå til rødlig mørk brun. Kinaserov har spesielt lang sølvgrå man, som har gitt disse dyra tilnavnet *hvitmanserov*. Buksiden er mørk. Nedover ekstremitetene går fargen over til rødbrun omkring halvveis.

Varianten er utbredt i Sentral- og Sørøst-Kina. Habitatet består i hovedsak av røft bratt terreng, men også lavlandsskog. I Sichuan opptrer varianten normalt i elevasjoner omkring 1 500–2 200 moh.

**Indokinaserov** er litt lavere enn kinaserov. Kroppslengden utgjør cirka 140–155 cm og skulderhøyden er cirka 85–94 cm. Halen måler cirka 11–16 cm og horna kan bli opptil 16 cm lange. Vekten ligger imidlertid rundt 85–140 kg. Underarten har kompakt bygning og ikke like lange ekstremiteter som kinaserov. Hodet er forholdsvis stort og nakken tykk. Pelsen er kortere og glattere og normalt sort med grå og sølv grisling. Indokinaserov har ragget man.dyra tilnavnet *hvitmanserov*. Nedover ekstremitetene går fargen over til rødbrun omkring halvveis. Buksiden er mørk. Nedover ekstremitetene går fargen over til rødbrun omkring halvveis og nesten hvit når klovene.

Varianten er utbredt i Kambodsja, Laos, Myanmar og Thailand. Habitatet består av skogkledde stupbratte åser og fjell med steinet grunn i røft landskap, med kalksteinsformasjoner opp mot 4 500 moh.

Inndeling
---------

Inndelingen følger Mori, Nerva & Lovari (2019), men det knytter usikkerhet til noen varianter.

**Treliste**
* Artiodactyla, klovdyr
	+ Bovidae, kvegfamilien
		- Antilopinae, (antiloper, gaseller og deres nærmeste slektninger)
			* Caprini, sauer og geiter
				+ *Capricornis*, serovgeiter
					- *C. crispus*, japanserov
					- *C. sumatraensis*, sumatraserov (fastlandsserov)
						* *C. s. sumatraensis*, sumatraserov
						* *C. s. thar*, himalayaserov
						* *C. s. milneedwardsii*, kinaserov
					- *C. swinhoei*, taiwanserov
					- *C. rubidus*, rødserov

Referanser
----------

1. 1 2 3 4 5 6 7 8 9  Castelló, José R. (2016) Princeton Field Guides – *Bovids of the World: antelopes, gazelles, cattle, goats, sheep, and relatives*. p. 428–441. Princeton University Press, Princeton and Oxford 2016. ISBN 978-0-691-16717-6
2. 1 2  Mori, E. Nerva, L. & Lovari, S. (2019). Reclassification of the serows and gorals: the end of a neverending story?. *Mammal Review*, **49**(3), 256-262. DOI:

Eksterne lenker
---------------

* (en) *Kinaserov* i Encyclopedia of Life Rediger på Wikidata

* (en) *Kinaserov* i Global Biodiversity Information Facility Rediger på Wikidata

* (en) *Kinaserov* hos ITIS Rediger på Wikidata

* (en) *Kinaserov* hos NCBI Rediger på Wikidata

* (en) *Kategori:Capricornis milneedwardsii* – bilder, video eller lyd på Wikimedia Commons Rediger på Wikidata

* *Capricornis milneedwardsii* – detaljert informasjon på Wikispecies Rediger på Wikidata